Kosnett: Të shfrytëzohet angazhimi amerikan dhe evropian për rajonin
Ambasadori amerikan në Prishtinë, Philip Kosnett, komentoi sot zhvillimet politike në rajon si dhe debatet në Kosovë rreth mandatit të Gjykatës së Posaçme për krime lufte me seli në Hagë.
Ambasadori amerikan në Prishtinë, Philip Kosnett, tha sot se mandati i Gjykatës së Posaçme për krime lufte me seli në Hagë nuk ka skaduar dhe se çdo shpjegim tjetër është i pasaktë. Ai i bëri këto komente gjatë një bashkëbisedimi online me gazetarë, duke vlerësuar pohimet se mandati i gjykatës ka skaduar tashmë. Në muajin gusht, presidenti i Kosovës, Hashim Thaçi, tha se ka kërkuar nga parlamenti i Kosovës që të zgjas mandatin e Gjykatës. Sipas amandamentit të Kushtetutës së Kosovës, mbi bazën e të cilit është themeluar Gjykata e Posaçme, në gusht të vitit 2015, “mandati i Dhomave të Specializuara dhe Zyrës së Prokurorit të Specializuar do zgjasë në periudhën prej 5 vjetësh, përveç nëse lajmërimi për përfundimin e mandatit bëhet më herët”. Por, në Ligjin për ratifikimin e marrëveshjeve ndërkombëtare ndërmjet Kosovës dhe Bashkimit Evropian, thuhet që mandati i kësaj gjykate do të përfundojë atëherë kur Këshilli i Bashkimit Evropian do të njoftojë për një gjë të tillë institucionet e Kosovës. Ambasadori Kosnett tha të enjten se Kosova dhe rajoni kanë nevojë për shumë dhe jo më pak drejtësi. Gjykata e Posaçme, tha ai, është e Kosovës dhe duhet të bëjë punën e saj pa ndërhyrje ndërsa nënvizoi se mandati i saj nuk ka skaduar. "”, tha ai. Ambasadori Kosnett tha se është me rëndësi që të respektohet puna e gjykatës dhe se nuk pret të ketë probleme pas arrestimeve të ditëve të fundit. “”, tha amabasadori Kosnett. Ambasadori Konsett tha se beson që dakordimi i katër shtatorit për normalizimin e marrëdhënieve ekonomike ndërmjet Kosovës dhe Serbisë që u arrit në Shtëpinë e Bardhë do të zbatohet. Ai tha që nëse qeveritë e të dyja vendeve do të jenë serioze në lidhje me këtë angazhim, do të shihet përparim i konsiderueshëm për periudhën një vjeçare. Ai tha se Shtetet e Bashkuara do të vëzhgojnë angazhimin e Kosovës dhe Serbisë për të zbatuar dakordimet. “”, tha ai. Ambasadori Kosnett tha se Shtetet e Bashkuara mbështesin bisedimet politike në Bruksel të udhëhequra nga Bashkimi Evropian dhe se ky proces së bashku me nismën amerikane, do të krijojnë kushte për të përmirësuar integrimin dhe bashkëpunimin ekonomik për gjithë rajonin. “”, theksoi ai. Ai tha se qëllimi i Shteteve të Bashkuara do të vazhdojë të mbetet normalizimi edhe i marrëdhënieve politike ndërmjet Kosovës dhe Serbisë. Ambasadori Kosnett tha se çdo ndryshim i mundshëm i administratës amerikane nuk do të ndikojë mbi marrëveshjen e për normalizim ekonomik ndërmjet Kosovës dhe Serbisë.